നിയമസഭാ തെരഞ്ഞെടുപ്പിന് മാസങ്ങള് തകര്ച്ചയുടെ വക്കില് കോണ്ഗ്രസ് രണ്ട് എംഎല്എമാര് കൂടി ബിജെപിയില് ചേര്ന്നു ഇംഫാല് : മണിപ്പൂരില് ബിജെപിയ്ക്ക് കരുത്ത് പകര്ന്ന് രണ്ട് കോണ്ഗ്രസ് എംഎല്എമാര് പാര്ട്ടി അംഗത്വം സ്വീകരിച്ചു. എംഎല്എമാരായ രാജ്കുമാര് ഇമോ സിംഗ്, യാംതോംഗ് ഹവോകിപ്പ് എന്നിവരാണ് ബിജെപിയില് ചേര്ന്നത്. നിയമസഭാ തെരഞ്ഞെടുപ്പിന് മാസങ്ങള് മാത്രം ശേഷിക്കേയാണ് കോണ്ഗ്രസിനെ പ്രതിരോധത്തിലാക്കി എംഎല്എമാരുടെ കൊഴിഞ്ഞുപോക്ക്. ബിജെപി ആസ്ഥാനത്ത് നടന്ന പരിപാടിയിലാണ് എംഎല്എമാര് പാര്ട്ടി അംഗത്വം സ്വീകരിച്ചത്. കേന്ദ്രമന്ത്രി സര്ബാനന്ദ സോനോവാളും, മണിപ്പൂരിന്റെ പാര്ട്ടി ചുമതലയുള്ള സാമ്ബിത് പത്രയും ചേര്ന്ന് എംഎല്എമാരെ പാര്ട്ടിയിലേക്ക് സ്വാഗതം ചെയ്തു. പ്രധാനമന്ത്രി നരേന്ദ്ര മോദിയുടെ നേതൃത്വത്തില് വടക്ക് കിഴക്കന് സംസ്ഥാനങ്ങള്ക്ക് അതിന്റെ വ്യക്തിത്വം തിരിച്ചു ലഭിച്ചെന്ന് സോനോവാള് പറഞ്ഞു. ജനങ്ങള്ക്കിടയില് ശക്തമായ സ്വാധീനമുള്ള രണ്ട് പ്രബലരായ നേതാക്കന്മാരാണ് ബിജെപിയുടെ ഭാഗമായിരിക്കുന്നത്. കോണ്ഗ്രസില് നിലനിന്നിരുന്ന ആഭ്യന്തര പ്രശ്നങ്ങളാണ് എംഎല്എമാര് പാര്ട്ടിവിടാന് കാരണമെന്നാണ് വിവരം. നേതൃത്വത്തിനെതിരെ ശബ്ദമുയര്ത്തിയ രാജ്കുമാര് സിംഗിനെതിരെ പാര്ട്ടി നടപടി സ്വീകരിച്ചിരുന്നു. രാഷ്ട്രീയ പശ്ചാത്തലമുള്ള കുടുംബത്തില് നിന്നുള്ള എംഎല്എയാണ് രാജ്കുമാര് സിംഗ്. അദ്ദേഹത്തിന്റെ പിതാവ് രാജ്കുമാര് ജയചന്ദ്ര സിംഗ് മണിപ്പൂരില് നിന്നുള്ള ആദ്യ കേന്ദ്രമന്ത്രിയായിരുന്നു. വരാനിരിക്കുന്ന ബിജെപി തുടര്ഭരണം നേടുമെന്ന് പാര്ട്ടി അംഗത്വം സ്വീകരിച്ച ശേഷം ഇരുവരും പ്രതികരിച്ചു.